62018TJ0553_INF
2021 m. liepos 14 d. Bendrojo Teismo (septintoji kolegija)
Rodríguez Gómez / Taryba
(Byla T‑553/18)
„Bendra užsienio ir saugumo politika – Ribojamosios priemonės, kurių imtasi dėl padėties Venesueloje – Lėšų įšaldymas – Asmenų, subjektų ir įstaigų, kurių lėšos ir ekonominiai ištekliai įšaldyti, sąrašai – Ieškovės pavardės įtraukimas į sąrašus – Ieškovės pavardės palikimas sąrašuose – Vertinimo klaida – Nuosavybės teisė“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Ribojamosios priemonės, kurių imtasi dėl padėties Venesueloje – Reglamentas, kuriuo peržiūrimas nurodytų asmenų, grupių ir organizacijų sąrašas, nepanaikinant ankstesnio reglamento – Šiame reglamente nenurodyto asmens ieškinys – Priimtinumas
(SESV 263 straipsnis; Tarybos sprendimas (BUSP) 2018/1656; Tarybos reglamentas 2018/1653)
(žr. 33–35 punktus)
2.
Europos Sąjunga – Teisminė institucijų aktų teisėtumo kontrolė – Reglamentas, tam tikriems asmenims ir subjektams nustatantis ribojamąsias priemones atsižvelgiant į padėtį Venesueloje – Kontrolės apimtis – Priemonės pagrįstumo įrodymas – Kompetentingos Sąjungos institucijos pareiga kilus ginčui įrodyti motyvų, nurodytų dėl atitinkamų asmenų arba subjektų, pagrįstumą
(Europos Sąjungos pagrindinių teisių chartijos 47 straipsnis; Tarybos sprendimo (BUSP) 2017/2074, iš dalies pakeisto sprendimais (BUSP) 2018/901 ir (BUSP) 2018/1656, I priedas; Tarybos reglamento 2017/2063 IV priedas, Tarybos reglamentai 2018/899 ir 2018/1653)
(žr. 43–46, 48 punktus)
3.
Europos Sąjunga – Teisminė institucijų aktų teisėtumo kontrolė – Ribojamosios priemonės, kurių imtasi dėl padėties Venesueloje – Kontrolės apimtis – Asmenų, susijusių su kenkimu demokratijos ir teisinės valstybės principo laikymuisi, įtraukimas į sąrašą – Visuomenei prieinami dokumentai – Įrodomoji galia – Laisvo įrodymų vertinimo principas
(Tarybos sprendimo (BUSP) 2017/2074, iš dalies pakeisto sprendimais (BUSP) 2018/901 ir (BUSP) 2018/1656, I priedas; Tarybos reglamento 2017/2063 IV priedas, Tarybos reglamentai 2018/899 ir 2018/1653)
(žr. 47 punktą)
4.
Bendra užsienio ir saugumo politika – Ribojamosios priemonės, kurių imtasi dėl padėties Venesueloje – Asmenų, atsakingų už sunkius žmogaus teisių pažeidimus arba kenkiančius teisinei valstybei, lėšų įšaldymas – Kriterijai – Pareigos, dėl kurių kyla atsakomybė už kenkimą demokratijai ar teisinės valstybės principo nepaisymą – Vertinimo klaida – Nebuvimas
(Tarybos sprendimo (BUSP) 2017/2074, iš dalies pakeisto sprendimais (BUSP) 2018/901 ir (BUSP) 2018/1656, 6 straipsnio 1 dalis, 7 straipsnio 1 dalis ir I priedas; Tarybos reglamento 2017/2063 8 straipsnio 3 dalis ir IV priedas, Tarybos reglamentai 2018/899 ir 2018/1653)
(žr. 50, 53–58 punktus)
5.
Bendra užsienio ir saugumo politika – Ribojamosios priemonės, kurių imtasi dėl padėties Venesueloje – Asmenų, atsakingų už sunkius žmogaus teisių pažeidimus arba kenkiančius teisinei valstybei, lėšų įšaldymas – Teisės į nuosavybę apribojimas – Proporcingumo principo pažeidimas – Nebuvimas
(ESS 21 straipsnio 2 dalies b punktas; Europos Sąjungos pagrindinių teisių chartijos 17 straipsnio 1 dalis ir 52 straipsnio 1 dalis; Tarybos sprendimo (BUSP) 2017/2074, iš dalies pakeisto Sprendimu (BUSP) 2018/901, 7 straipsnio 4 dalis ir I priedas; Tarybos reglamento 2017/2063 8 straipsnis, 9 straipsnio 1 dalis ir IV priedas, Tarybos reglamentas 2018/899)
(žr. 65–71, 73–78, 81, 83 punktus)
Dalykas
SESV 263 straipsniu grindžiamas prašymas panaikinti, pirma, 2018 m. birželio 25 d. Tarybos sprendimą (BUSP) 2018/901, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 160 I, 2018, p. 12), ir 2018 m. lapkričio 6 d. Tarybos sprendimą (BUSP) 2018/1656, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 276, 2018, p. 10), ir, antra, 2018 m. birželio 25 d. Tarybos įgyvendinimo reglamentą (ES) 2018/899, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 160 I, 2018, p. 5), ir 2018 m. lapkričio 6 d. Tarybos įgyvendinimo reglamentą (ES) 2018/1653, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 276, 2018, p. 1), kiek šie teisės aktai susiję su ieškove.
Rezoliucinė dalis
1.
Atmesti ieškinį.
2.
Priteisti iš Delcy Eloina Rodríguez Gómez bylinėjimosi išlaidas.